wickkiey/tamil-wikipedia-markdown huggingface dataset:
# கயிலை மலைத்தொடர்

**கயிலை மலைத்தொடர்** (*Kailas Range*), திபெத் தன்னாட்சிப் பகுதிக்கு தெற்கே, இந்தியாவின் உத்தராகண்ட் மாநிலத்தின் வடக்கே இமயமலையில் அமைந்துள்ளது. இம்மலைத்தொடரில் 22,028 அடி (6,714 மீட்டர்) உயரத்தில், இந்து மற்றும் பௌத்தர்களின் புனிதத் தலங்களான கயிலை மலை மற்றும் மானசரோவர் ஏரி மற்றும் இராட்சதலம் ஏரிகள் உள்ளன. இம்மலைத்தொடரில் சிந்து ஆறு, சத்லஜ் ஆறு, பிரம்மபுத்திரா ஆறு உற்பத்தியாகிறது.  

## புவியியல்
இந்தியா, பாகிஸ்தான், சீனா ஆகிய நாடுகளின் எல்லைப் பகுதியில் அமைந்துள்ள காரகோரம் மலைத்தொடர் பாங்காங் ஏரியின் ஏரியின் வடக்குப் பகுதியோடு முடிகிறது. ஏரியின் தெற்கு கரை முடிவிற்குப் பிறகு கயிலை மலைத்தொடர் ஆர்மபபாகிறது. 4,000 முதல் 5,500 மீட்டர் வரை உயரமுள்ள கயிலை மலைத்தொடர் கரடுமுரடான, உடைந்த நிலப்பரப்புகளாக வகைப்படுத்தப்படுகிறது. கயிலை மலைத்தொடர் ஹெல்மெட் டாப், குருங் மலை, ஸ்பாங்கூர் கேப், முகர் ஹில், முக்பாரி, ரெசாங் லா, ரெச்சின் லா ஆகிய முக்கிய நிலப்பகுதிகளையும் கொண்டுள்ளது. இந்தியாவின் முக்கிய தகவல் தொடர்பு மையமாகக் கருதப்படும் சுஷுல் பவுல் (Chushul Bowl) இங்கு தான் அமைந்துள்ளது.  

## 2020 இந்தியா-சீனா எல்லை மோதல்கள்

2020 இந்தியா-சீனா எல்லை மோதல்கள் போது, 30 ஆகஸ்டு 2020 அன்று சிறப்பு எல்லைப்புறப் படைகள் கயிலைமலைத்தொடர் பகுதியை முன்னெச்சரிக்கை நடவடிக்கையாக பாதுகாத்த விதம் சீனா ராணுவத்தை ஆச்சரியத்தில் ஆழ்த்தியது.  

## இதனையும் காண்க
- கயிலை மலை
- மானசரோவர் ஏரி
- இராட்சதலம் ஏரி
- கின்னவுர் கயிலை மலை
# உணர்ச்சிகள் (2005 திரைப்படம்)



***உணர்ச்சிகள்*** (*Unarchigal*) என்பது 2005 ஆம் ஆண்டு வெளியான இந்திய தமிழ் நாடகத் திரைப்படம் ஆகும். கே. ராஜன் இயக்கிய இப்படத்தில் ஸ்ரீமன், அபிதா, அபிநயஸ்ரீ ஆகியோர் முக்கிய கதாபாத்திரங்களில் நடித்தனர். கே. ராஜன், குணால், ராதாரவி ஆகியோர் துணை வேடங்களில் நடித்தனர். படம் 2005 திசம்பரில் கலவையான விமர்சனங்களுடன் வெளியானது.  

## நடிகர்கள்

- ஸ்ரீமன் ரமேசாக
- அபிதா அம்ருதாவாக
- அபிநயஸ்ரீ கவிதாவாக
- கே.ராஜன்
- ரமேஷாகவும், கவிதாவின் தந்தையாகவும்
- குணால்
- ராதாரவி சேசாத்ரியாக
- மனோரமா
- லட்மி அவராகவே
- மனோபாலா மேலாளராக
- மயில்சாமி கல்யாணராமனாக
- பாலாஜி அவராகவே
- சிங்கமுத்து தரகராக
- அப்பாஸ் பாலாஜியாக (விருந்தினர் தோற்றம்)
- சித்ரா லட்சுமணன் பாலாஜியின் தந்தையாக (விருந்தினர் தோற்றம்)

## தயாரிப்பு
2005 சூனில், இயக்குநர் கே ராஜன் சிவகாசி ஜெயலட்சுமியின் வாழ்க்கை வரலாற்றை அடிப்படையாகக் கொண்டு நிறம் மாறிய ரோஜாக்கள் என்ற பெயரிலான படத்தை எடுக்க முடிவு செய்தார். சிந்து துலானி நடித்த அலையடிக்குது (2005) ஏற்கனவே இந்த பிரச்சினையை உள்ளடக்கியது. ராஜன் பின்னர் *உணர்சிகள்* என்ற படத்தில் பணிபுரியத் தொடங்கினார், இது இளம் பருவத்து இளைஞர்களின் வாழ்வை அடிப்படையாக கொண்டது. இதில் நடிகைகள் தேவயானி மற்றும் சிந்தூரி ஆகியோர் முக்கிய கதாபாத்திரங்களிலும் இவர்களுடன் புதுமுக ஆண் நடிகர்கள் நடிப்பதாக திட்டமிடப்பட்டது. இருப்பினும் படத் தயாரிப்பில் ஏற்பட்ட தாமதத்தால் படத்தில் நடிக்கும் நடிகர்களில் மாற்றம் ஏற்பட்டது. இதனால் ராஜன் அப்பாஸ், குணால் ஆகியோருடன் படத்தைத் தொடங்கினார். *உணர்ச்சிகள்* என்று பெயரிடப்பட்ட இப்படத்தில் நடிக்க 2005 சூலையில் அபிதா, அபிநயஸ்ரீ ஆகியோர் ஒப்பந்தமாயினர். படத்தின் இசைவெளியீடானது 2005 செப்டம்பர் 10 அன்று நடிகர் பார்த்திபன் தலைமையில் நடைபெற்றது.  

## இசை
படத்திற்கு ஆர். கே. சந்தர் இசையமைத்தார்.  

- "மண்ணுறங்க" - மனோரமா
- "விதிதானா" - கார்த்திக்
- "பூமாலையோ" - சைந்தவி
- "ரூப்தேரா" - மாலதி

## வெளியீடு
படம் வெளியானதும், விமர்சகர்களிடமிருந்து எதிர்மறையான விமர்சனங்களைப் பெற்றது.
# சஞ்சீவ் கபூர்


**சஞ்சீவ் கபூர்** (Sanjeev Kapoor) (பிறப்பு: 1964 ஏப்ரல் 10) இந்தியவைச் சேர்ந்த பிரபல சமையல்காரரும், தொழில்முனைவோரும், பிரபல தொலைக்காட்சி ஆளுமையுமாவார். இவர், ஜீ தொலைக்காட்சியில் ஒளிப்பரப்பான பிரபலமான தொலைக்காட்சி நிகழ்ச்சியான "கானா கசானா"வை தொகுத்து வழங்கினார். இது ஆசியாவில் 120 நாடுகளில் ஒளிபரப்பப்பட்டது. 2010இல் 500 மில்லியனுக்கும் அதிகமான பார்வையாளர்களைக் கொண்டிருந்தது. 24 X 7 *புட் அன்ட் லைப்ஸ்டைல்* என்ற தொலைக்காட்சி நிறுவனத்தின் *புட் புட்* என்ற புதிய தொலைக்காட்சி நிறுவனத்தின் உலகின் முதல் சமையல்காரர் ஆவார்.  

## ஆரம்ப கால வாழ்க்கை
கபூர், ஏப்ரல் 1964 இல் இந்தியாவின் அரியானா மாநிலத்தில் அமைந்துள்ள அம்பாலாவில் பிறந்தார். தனது குழந்தைப் பருவத்தை பல வட இந்திய நகரங்களில் கழித்தார். புதுடெல்லியின் பூசாவில் உள்ள உணவு & ஊட்டச்சத்து உணவக மேலாண்மை தொழில்நுட்பக் கழகத்திலிருந்து உணவக மேலாண்மைச் சான்றிதழ் பட்டம் பெற்ற பின்னர் 1984ஆம் ஆண்டில் விருந்தோம்பல் துறையில் தனது வாழ்க்கையைத் தொடங்கினார். இவர், அலியோனா என்பவரை மணந்தார். இவரது மனைவி *டர்மெரிக் விஷன் பிரைவேட் லிமிடெட்* என்ற இவரது வணிகத்தின் ஒரு பகுதியாக இருக்கிறார்.  

வாரணாசி, நியூசிலாந்து போன்ற பல்வேறு இடங்களில் பல உணவகங்களில் பணியாற்றிய பின்னர், 1992ஆம் ஆண்டில் மும்பையில் உள்ள சென்டார் விடுதியில் இளைய நிர்வாக சமையல்காரரானார். *எச் அண்ட் எஃப்எஸ்* வழங்கிய சிறந்த நிர்வாக சமையல்காரர் (செஃப்) விருது மற்றும் சுவிட்சர்லாந்தின் ஜெனீவாவில் இந்திய சமையல் சங்கங்களின் கூட்டமைப்பு வழங்கிய மெர்குரி தங்க விருது ஆகியவற்றையும் பெற்றவர். சிங்கப்பூர் வான்வழி நிறுவனத்தின் சர்வதேச சமையல் குழுவின் முக்கிய உறுப்பினர்களில் ஒருவராக இவர் உள்ளார்.  

## விருதுகள்

- நான்காவது மிக உயர்ந்த இந்திய தேசிய மரியாதையான பத்மசிறீ (2017)
- புதுடெல்லியின் உலக உணவு இந்தியா 2017 இல் 918 கிலோ கிச்சடியை நேரடியாக சமைத்ததன் மூலம் கின்னஸ் உலக சாதனை படைத்தார்.
- ஆர்வர்டு சங்கம் வெளியிட்ட சஞ்சீவ் கபூர் பற்றிய ஆய்வு
- இந்தியத் தொலைக்காட்சிக் கழக விருது (2015) - பிரபலமான சமையல்காரர் & தொழில்முனைவோருக்கு (ஜைகா-இ-ஹிந்த்)
- சிறந்த சமையல் நிகழ்ச்சிக்கான இந்திய தொலைக்காட்சி அகாடமி விருதுகள் (2010, 2004, 2002) (கானா கசானா)
- இந்திய உணவு வகைகளின் புகழ் மற்றும் பங்களிப்புக்காக இந்திய அரசால் 'இந்தியாவின் சிறந்த சமையல்காரர்' என்ற தேசிய விருது
- 'இந்தியாவின் மிகவும் நம்பகமான 100 நபர்களின்' ரீடர்ஸ் டைஜஸ்ட் தனது பட்டியலில் 31 வது இடத்தையும், போர்ப்ஸ் தனது பட்டியலில் 'சிறந்த 100 இந்திய பிரபலங்களின்' பட்டியலில் 34 வது இடத்தையும் இவருக்கு அளித்தது.
- *மாஸ்டர் செஃப் இந்தியா சீசன்* 3 மற்றும் 4 க்கான நடுவர்களின் குழுவில் இருந்தார்.
# பெனகல் நரசிங் ராவ்



**பெனகல் நரசிங் ராவ்** (சுருக்கமாக **பி. என். ராவ்** (**Sir Benegal Narsing Rau**), (26 பிப்ரவரி 1887 - 30 நவம்பர் 1953) பிரிதானிய இந்திய அரசின் இந்தியக் குடிமைப் பணி அதிகாரியும், சட்ட நிபுனரும், அனைத்துலக நீதிமன்றத்தில் நீதியரசராகவும், அரசியல் ராஜதந்தரியாகவும், ஐக்கிய நாடுகள் பாதுகாப்பு அவையின் தலைவராகவும் இருந்தவர்., இருந்தவர். மேலும் இந்திய அரசியலமைப்பு வரைவுக் குழுவின் ஒரு உறுப்பினர் ஆவார். மேலும் இவர் ஜம்மு காஷ்மீர் இராச்சியத்த்ன் முதலமைச்சராகவும், ஐக்கிய இராச்சியத்தில் இந்திய தூதராக இருந்தவர். இவரது சகோதரர் **பெனகல் ராமா ராவ்** இந்திய ரிசர்வ் வங்கியின் தலைவராக இருந்தார். மற்றொரு சகோதரர் பி. சிவ ராவ் இந்திய அரசியல்வாதி ஆவார்.  

## எழுதிய நூல்கள்
- B.N. Rau (1947) *Constitutional Precedents* (New Delhi: Government of India Press)
- B.N. Rau (1948) *The Constitution of the Union of Burma,* 23 Wash. L. Rev. & St. B. J. 288
- B. N. Rau (1949) *The Parliamentary System of Government in India* 24 Wash. L. Rev. & St. B. J. 91
- B.N. Rau (1949) *The Indian Constitution* (Manchester: Manchester Guardian)
- B.N. Rau (1951) *India and the Far East: Burwash Memorial Lectures* (Toronto: Victoria University)
-
# மந்திரன்


**மந்திரன்** (*Manthiran*) என்பது 2005 ஆம் ஆண்டு வெளியான இந்திய தமிழ் காதல் - நாடகத் திரைப்படமாகும். ரவிச்சந்திரன் இயக்கிய இப்படத்தில் அம்சவர்தன், சுருதி ஆகியோர் நடித்தனர். இப்படமானது பொன் நவராசுவின் கதையை அடிப்படையாகக் கொண்டது.  

## நடிகர்கள்

- அம்சவர்தன் அம்சாவாக
- சுருதி அபியாக
- ராசன் பி. தேவ் உள்ளூர் சண்டியராக
- சுகுமார்
- டெல்லி கணேஷ் வீட்டு உரிமையாளராக
- ரவிச்சந்திரன் சிறப்புத் தோற்றத்தில்
- அபிநயஸ்ரீ சிறப்புத் தோற்றத்தில்

## தயாரிப்பு
ரவிச்சந்திரன் இந்த படத்தின் மூலம் இயக்குநராக அறிமுகமானார். இப்படத்தில் அவரது மகன் அம்சவர்தன் முக்கியக் கதாபாத்திரத்தில் நடித்தார், அம்சவர்தனின் சகோதரரான பாலாஜி இப்படத்தை இணைந்து தயாரித்தார். ராகா இந்த படத்தில் கதாநாயகியாக அறிமுகமானார். அபிநயஸ்ரீ ஒரு குத்தாட்டப் பாடலுக்கு ஆடினார். பாடல்களுக்கு ஸ்ரீதர் மற்றும் கே.சிவசங்கர் ஆகியோர் நடன அசைவுகளை அமைத்தனர்.  

## வெளியீடு
*சிஃபி* எழுதிய விமர்சனத்தில், "படத்தில் திருப்பம் ஏதும் இல்லை, *மந்திரன்* சமீபத்திய மழையைப் போலவே *சோர்வாக* இருக்கிறது" என்றது. படம் வணிக ரீதியாக வெற்றி பெற்றது.
# ஊர்ப்புறப் பறவைகள் கணக்கெடுப்பு

**ஊர்ப்புறப் பறவைகள் கணக்கெடுப்பு** (*Great Backyard Bird Count*) என்பது பறவையியலில் ஒரு சமூக அறிவியல் திட்டமாகும். இது ஆண்டுதோறும் பெப்ரவரி மாதத்தின் நடுப்பகுதியில் நடத்தப்படுகிறது. இந்த நிகழ்வானது *கார்னெல் லேப் ஆஃப் ஆர்னத்தாலஜி* மற்றும் *நேசனல் ஆடுபோன் சொசைட்டி* ஆகியவற்றின் ஆதரவில் நிகழ்த்தபடுகின்றது. இந்த நான்கு நாள் நிகழ்வின் போது, உலகெங்கிலும் உள்ள பறவை நோக்கர்கள், அவர்கள் வாழும் பகுதியில் உள்ள பறவைகளின் விவரங்களை கணக்கிட்டு தகவல் அளிக்க அழைக்கப்படுகிறார்கள். இந்த தரவானது ஒரு இணைய இடைமுகம் வழியாக இயங்கலையில் சமர்ப்பிக்கப்படுகிறது. இத்தரவுகளானது அறிவியல் ஆய்வுக்குப் பயன்படுத்த தொகுக்கப்படுகிறது. பார்வையில் படும் பறவைகள் குறித்த தகவல்களை இயங்கலையில் சேகரித்து, நிகழ்நேரத்தில் முடிவுகளைக் காண்பிக்கும் முதல் சமூக அறிவியல் திட்டமாக இத்திட்டம் உள்ளது.  

## கண்ணோட்டம்
ஊர்ப்புறப் பறவைகள் கணக்கெடுப்பு முதன்முதலில் 1998 இல் அமெரிக்காவில் தொடங்கப்பட்டது. இது பிப்ரவரி இரண்டாவது வாரத்தில் நடத்தப்படுகிறது. 2013 முதல், இந்த நிகழ்வை சர்வதேச பறவை நோக்கர்கள் கவனித்தனர். இப்போது யார் வேண்டுமானாலும் இந்த நிகழ்வில் பங்கேற்கலாம். மேலும் இதில் உலகெங்கிலும் உள்ள வனவிலங்கு மற்றும் பாதுகாப்பு நிறுவனங்களும் கூடுதலாக ஆதரவளித்து பங்கேற்றுள்ளன. ஊர்ப்புறப் பறவைகள் கணக்கெடுப்புடன் ஒத்துப்போகும் வகையில் பல தனித்தனி பறவைக் கண்காணிப்பு முயற்சிகள் ஒருங்கிணைக்கப்பட்டுள்ளன. 2015 ஆம் ஆண்டு உலகளவில் அறியப்பட்ட பறவை இனங்கள் கிட்டத்தட்ட பாதி இதில் அறியப்பட்டன.  

நிகழ்வின் போது சேகரிக்கப்பட்ட தரவுகள் தொழில்முறை அல்லாத பங்கேற்பாளர்களின் திறன்களில் உள்ள குறைபாடுகளை சமாளிப்பதற்காக நிபுணர்களால் சரிபார்க்கப்படுகிறது. நிகழ்வின் விளைவாக வரும் தரவுகள் பறவைகளின் எண்ணிக்கை மற்றும் பொதுவாக பறவைகளின் வாழ்விடங்கள் குறித்த விழிப்புணர்வை ஏற்படுத்தியுள்ளது.
# பத்து பத்து


**பத்து பத்து** (*Pathu Pathu*) என்பது 2008 ஆம் ஆண்டு வெளியான தமிழ் சிற்றின்ப திரில்லர் திரைப்படம் ஆகும். சத்தியம் எழுதி இயக்கிய இப்படத்தில் சோனா ஹைடன், தலைவாசல் விஜய், போஸ் வெங்கட் ஆகியோர் முக்கிய கதாபாத்திரங்களில் நடித்தனர், கிருஷ்ணா, சஞ்சித், செங்கல்பட்டு மாறன், பத்மா நாராயணன், மணிமறன், சுவாமிநாதன், ஆஷிஷ் ஆகியோர் துணை வேடங்களில் நடித்தனர். ராஜேஸ்வரி ஞானசம்பந்தம் தயாரித்த இப்படத்திற்கு, எல். வைத்தியநாதனின் மகன் எல். வி. கணேசன் இசை அமைத்தார். இப்படமானது 25 சூலை 2008 அன்று வெளியானது. இது தெலுங்கில் *மதன்மோகினி* என மொழிமாற்றம் செய்யப்பட்டது.  

## நடிகர்கள்

- சோனா ஹைடன் மோகியாக
- தலைவாசல் விஜய் சுப்புவாக
- போஸ் வெங்கட் வெங்கட்டாக
- கிருஷ்ணா பி. டி. அருணாக
- சஞ்சித் நிசாம் அலியாக
- செங்கல்பட்டு மாறன் ஜேப்படியாக
- பத்மா நாராயணன் வழக்கறிஞர் வெள்ளையாக
- மணிமாறன் சவ ஊர்வல நடனக் கலைஞராக
- சுவாமிநாதன் கண்ணனாக
- ஆஷிஷ் வினோத்தாக
- மூனாறு ரமேஷ் காவல் ஆய்வாளர் ரவியாக
- இரவிராஜ் கனகசபையாக
- மேனேஜர் சின்னா வெங்கட்டின் தந்தையாக
- இராஜதுரை
- அர்சவர்தன்
- சரத்பாபு
- வாசு சத்தீஷ்
- பூச்சி செந்தில்
- ரூபசந்திரன்
- அரும்பாக்க சௌந்தர்ராஜன்
- எஸ். ஐ. குமார்
- அபிநயசிறீ சிறப்புத் தோற்றத்தில்
- பூமிகா சிறப்புத் தோற்றத்தில்
- பிரியங்கா சிறப்புத் தோற்றத்தில்
- லக்சா சிறப்புத் தோற்றத்தில்

## தயாரிப்பு
இந்தியன் ட்ரீம் மேக்கர்ஸ் பதாகையின் கீழ் தயாரிக்கபட்ட இரட்டை அர்த்த சிற்றின்ப பரபரப்பு படமான *பத்து பத்து* படத்தின் மூலம் இயக்குநராக சத்யம் அறிமுகமானார். இப்படத்தில் நடிகை சோனா ஹைடன் இல்லத்தரசி வேடத்தில் நடிக்க தேர்வு செய்யப்பட்டார், அவரின் இளம் உறவினரை காமவெறியுடன் பார்க்கும் வேடத்தில் நடித்தார். மேலும் இந்த படத்தில் சஞ்சித், போஸ் வெங்கட், தலைவாசல் விஜய் ஆகியோர் குறிப்பிடத்தக்க வேடங்களில் நடித்துள்ளனர். மூத்த இசைக்கலைஞர் எல். வைத்தியநாதனின் மகன் எல். வி கணேசன் இப்படத்திற்கு இசை அமைத்தார்.  

## இசை
திரைப்படத்தின் பின்னணி இசை, பாடல் இசை ஆகியவற்றை திரைப்பட இசையமைப்பாளர் எல். வி. கணேசன் மேற்கொண்டார். 21 மார்ச் 2008 அன்று வெளியிடப்பட்ட இந்த படத்தின் இசைப்பதிவில், யுகபாரதி, முத்து விஜயன், ஜே. சலீம் ஆகியோரால் எழுதப்பட்ட ஐந்து பாடல்கள் உள்ளன.  
| 1 | "அலிபாபா அலிபாபா" | சங்கீதா | 4:41 |
| --- | --- | --- | --- |
| 2 | "மல்ல மல்ல" | வினயா | 4:54 |
| 3 | "பல்லவரம் பரங்கி" | சின்னப்பொண்ணு | 4:11 |
| 4 | "பூவும் பூவும்" | வினயா | 4:24 |
| 5 | "வாடா வாடா" | ரோஷினி | 4:59 |

## வெளியீடு
இந்த படம் 25 சூலை 2008 அன்று மற்றொரு சிற்றின்ப திரைப்படமான *சுட்ட பழத்துக்கு* போட்டியாக வெளியிடப்பட்டது . அந்த வாரம் வெளியான இரண்டு படங்களும் தணிக்கை வாரியத்தால் வெட்டப்பட்டவையாக இருந்தன. மேலும் அவை பாலியல் மற்றும் இரட்டை அர்த்த உரையாடல்களை அதிக அளவு கொண்டிருந்ததால் 'ஏ' சான்றிதழ் அளிக்கபட்டன.  

### வணிகம்
இந்த படம் தமிழ் மற்றும் மலையாள மொழிகளில் 100 நாட்கள் வெற்றிகரமாக ஓடியது. இந்த படம் தெலுங்கில் *மதனமோகினி* என மொழிமாற்றம் செய்யபட்டு ஸ்ரீ மேகனா கிரியேஷன்ஸ் பதாகையின் கீழ் தயாரிப்பாளர் ஆர் .ஜி.யால் 9 மார்ச் 2012 அன்று வெளியிடப்பட்டது.
# மெகுலி கோஷ்



**மெகுலி கோஷ்** (*Mehuli Ghosh*) (பிறப்பு:20 நவம்பர் 2000) ஓர் இந்திய துப்பாக்கி சுடுதல் விளையாட்டு வீராங்கனை ஆவார். இவர் தனது 16 வயதில், 2016 தேசிய துப்பாக்கி சுடுதல் வாகைப்போட்டியில், ஒன்பது பதக்கங்களை வென்றார். இவர் 2017 ஆம் ஆண்டு, ஜப்பானில் நடந்த ஆசிய 'ஏர்கன்'(Airgun) வாகைப்போட்டியில், தனது முதல் பன்னாட்டுத் தங்கப் பதக்கத்தை வென்றார். மேற்கு வங்கத்தில் பிறந்து வளர்ந்த கோஷ், இந்திய துப்பாக்கிச் சுடுதல் அணியின் இளைய உறுப்பினர்களில் ஒருவர் ஆவார்.  

## வாழ்க்கைப் பின்னணி
தொடக்கக் காலங்களில், சிஐடி(CID) போன்ற, புகழ் பெற்ற தொலைக்காட்சி தொடர்களாலும், பல்வேறு அதிரடி திரைப்படங்களைப் பார்த்தும், இவர் துப்பாக்கிகள் மீது ஈர்க்கப்பட்டார்.  2008 ஒலிம்பிக் தங்கப் பதக்கம் வென்ற அபினவ் பிந்த்ராவின் விளையாட்டை, பார்த்தபின் துப்பாக்கிச் சுடுதலைத் தொழிலாக தொடர முடிவு செய்தார்.  அவரது  தொடக்ககாலத்தில், ​​பயிற்சி செய்வதற்கான சரியான வரம்பும் மின்னணு இலக்குகளும் இல்லாமல் போனது.  வரம்புகளில் தனது இலக்குகளை மாற்ற அவர் ஒரு கை கம்பியை மட்டுமே பயன்படுத்தினார்.  

கோஷ் ஒரு நடுத்தர குடும்பத்தைச் சேர்ந்தவர்.  அவரது தந்தை தினசரி கூலி தொழிலாளி. அவரது தாயார் ஒரு இல்லத்தரசி.  ஆரம்ப காலத்தில், அவரின் பயிற்சிக்காக அந்த குடும்பத்தினர் பெரும் நிதி சிக்கல்களை எதிர்கொண்டனர், ஆனால், பிற்காலத்தில் இவரால், பிறருக்கு ஆதரவளிக்க முடிந்தது.  

2014 ஆம் ஆண்டில், தற்செயலாக அவரது குண்டு ஒரு நபரைத் தாக்கி காயப்படுத்திய போது, கோஷின் ஆட்டத்தில் பின்னடைவு ஏற்பட்டது.  இதனால் அதிர்ச்சியடைந்த இவர் மன அழுத்தத்திற்கு ஆளானார்.  அதனைத் தொடர்ந்து, இவரது பெற்றோர், இவரை அர்ஜுனா விருது பெற்ற ஜாய்தீப் கர்மக்கரின் பயிற்சிக் கூடத்திற்கு அழைத்துச் சென்றனர். இதன் காரணமாக, அவர் வெகுதூரம் பயணிக்க வேண்டியிருந்ததுடன் பெரும்பாலும் நள்ளிரவிலேயே தனது பயிற்சி அமர்வுகளிலிருந்து திரும்புவார்.  

## வெற்றிகள்
2016 ஆம் ஆண்டின் தேசிய சாம்பியன்ஷிப் கோஷுக்கு ஒரு முக்கிய மைல் கல்லாக இருந்தது.  அந்த போட்டியில், ஒன்பது பதக்கங்களை வென்று ஜூனியர் இந்திய அணிக்கு தேர்வு செய்யப்பட்டார்.  2017 ஆம் ஆண்டில், ஜப்பானில் நடந்த ஆசிய ஏர்கன் சாம்பியன்ஷிப்பில் அவர் தனது முதல் சர்வதேச தங்கத்தை வென்றார்.  2018 ஆம் ஆண்டில், பியூனஸ் அயர்ஸில் நடந்த யூத் ஒலிம்பிக் போட்டிகளில் பங்கேற்று வெள்ளிப் பதக்கத்தையும் வென்றார்.  அவர் காமன்வெல்த் போட்டிகளில் வெள்ளிப் பதக்கத்தையும், அந்த ஆண்டு உலகக் கோப்பையில் வெண்கலத்தையும் வென்றார். இது சீனியர் உலகக் கோப்பையில் கோஷின் அறிமுகமாகும். மேலும், பெண்கள் 10 மீட்டர் ஏர் ரைபிள் போட்டியில் வெண்கலம் வெல்ல உலக ஜூனியர் சாதனைப் புரிந்தார். 2019 ஆம் ஆண்டில், நேபாளத்தில் நடந்த தெற்காசிய விளையாட்டுப் போட்டிகளில், இவர் தற்போதைய உலக சாதனையை முறியடித்துத் தங்கம் வென்றார். கோஷ் 2020 ஆம் ஆண்டில், 'ஸ்போர்ட்ஸ்-ஸ்டார் ஏசஸ்' விருதுகளில், அந்த "ஆண்டின் சிறந்த இளம் தடகள வீராங்கனை" விருதைப் பெற்றார்.  

- வெள்ளிப் பதக்கம்: 2019 ஐ.எஸ்.எஸ்.எஃப் ஜூனியர் உலகக் கோப்பை சுஹ்ல்
- தங்கப்பதக்கம்: 2019 தெற்காசிய விளையாட்டுகள் காத்மாண்டு
- வெண்கல பதக்கம்: 2019 ஆசிய சாம்பியன்ஷிப் (ஜூனியர்) டாயுவான்
- வெள்ளிப் பதக்கம்: 2018 ஒலிம்பிக் விளையாட்டு (யூத்) புவெனஸ் அயர்ஸ்
- வெண்கல பதக்கம்: 2018 ஐ.எஸ்.எஸ்.எஃப் உலகக் கோப்பை குவாடலஜாரா
- வெள்ளிப் பதக்கம்: 2018 காமன்வெல்த் விளையாட்டு கோல்ட் கோஸ்ட்
- வெண்கல பதக்கம்: 2018 உலகக் கோப்பை குவாடலஜாரா
- தங்கப் பதக்கம்: 2017 ஆசிய சாம்பியன்ஷிப் (யூத்) வகோ நகரம்
- 2 தங்கப் பதக்கங்கள், 7 வெள்ளிப் பதக்கங்கள்: 2016 தேசிய துப்பாக்கி சுடுதல் சாம்பியன்ஷிப் புனே
- 10 மீ ஏர் ரைபிள் கலப்பு குழு
# மாதுரி சட்டோபாத்யாய்


**மாதுரி சட்டோபாத்யாய்** (Madhuri Chattopadhyay) (16 திசம்பர் 1940 - 19 அக்டோபர் 2013) கொல்கத்தாவைச் சேர்ந்த ஒரு வங்காளப் பாடகராவார். இவர் 1960, 70 மற்றும் 80களில் வங்காள மொழியில் ஏராளமான பிரபலமான பாடல்களைப் பாடினார். கீதம், கசல், வங்காள நவீன பாடல்கள், மெல்லிசைப் பாடல்கள், நஜ்ருல் கீதம், ரவீந்திர சங்கீதம் ஆகியவற்றில் இவர் செய்த பங்களிப்புக்காகைவர் என்றென்றும் நினைவுகூரப்படுவார். இவர் ஒரு சில வங்காள மொழித் திரைப்படங்களுக்கு பின்னணி பாடகியாகவும் இருந்தார். பிற்காலத்தில் சியாமா சங்கீத்திலும் இசைத் தொகுப்புகளை வெளியிட்டார்.  

## ஆரம்ப கால வாழ்க்கை
சங்கர்லால் பட்டாச்சார்யா என்பவரின் கணக்குகளின்படி, மாதுரி கொல்கத்தாவின் பூங்காத் தெருவிலுள்ள ஒரு மருத்துவமனையில் பிறந்தார். மேலும் தனது ஆரம்ப ஆண்டுகளில் வடக்கு கொல்கத்தாவில் உள்ள பலராம் போஸ் படித்துறை சாலையில் உள்ள தனது தாய் மாமாவின் வீட்டில் வளர்க்கப்பட்டார். இவரது தந்தை ஸ்ரீ சிவநாத் பாண்டோபாத்யாய் ஒரு பிரபலமான கீர்த்தனை பாடகராக இருந்தார். இது இவருக்கு மிகுந்த உத்வேகத்தை அளித்தாது. இவர், தனது ஆரம்ப காலங்களிலிருந்து பாடகர் உமா தே, உஸ்தாத் கெராமத்துல்லா கான், பண்டிட் ஹரிஹர் சுக்லாஜி போன்ற பிரபல கலைஞர்களின் கீழ் இந்துஸ்தானி இசையில் பயிற்சி பெற்றார். இவரது தந்தையைத் தவிர, பிரபல பாடகர் இரத்தின் கோஷிடமிருந்து கீர்த்தனையில் பயிற்சி பெற்றார். இவருக்கு அருண்குமார் சட்டோபாத்யாய் என்பவருடன் திருமணம் நடந்தது. இதன் மூலம் இவர்களுக்கு ரூபா சட்டோபாத்யாய் என்ற ஒரு மகள் இருக்கிறார்.  

## தொழில்
மாதுரி 1955இல் தனது பதினான்கு வயதில் அனைத்திந்திய வானொலியில் ஒரு பாடகியாக தனது வாழ்க்கையைத் தொடங்கினார். 1959 ஆம் ஆண்டில் மெகாஃபோனிலிருந்து தனது முதல் பதிவை பக்தி இசைத் தொகுப்பாக வெளியிட்டார். இதில் இடம்பெற்ற இரண்டு பாடல்களுக்கும் இசையமைத்தவர் நாச்சிகேதா கோஷ் என்பவர். "*ஓலி ஓமன் கோர் நொய்*", "*டோமே அமே புரோதம் தேகா*" என்ற இந்த இரண்டு பாடல்களும் அவற்றின் முதல் வெளியீட்டில் ஒரு பெரிய வெற்றியாக மாறியது. மேலும், வங்காளிகளின் மனதில் ஒரு நிரந்தர இடத்தையும் உருவாக்கியது.  

சலீல் சௌத்ரியின் மேலும் சில பாடல்களையும் இவர் பாடினார். <  

இவரது ஒப்பிடமுடியாத திறமை மற்றும் இவரது சிறப்பான விளக்கங்கள் இருந்தபோதிலும், இவர் ஊடகங்கள் மற்றும் விளம்பரங்களின் கவனத்தை ஈர்க்காமல் தன்னை ஒதுக்கி வைத்திருந்தார்..  

## விருதுகள்
இவருக்கு 2012 ஆம் ஆண்டில் மேற்கு வங்க அரசு "இசை சம்மான்" என்ற கௌவரவத்தை வழங்கியது.
# ஒரு காதலன் ஒரு காதலி


**ஒரு காதலன் ஒரு காதலி** (*Oru Kadhalan Oru Kadhali*) என்பது இருமொழி நாடகத் திரைப்படம் ஆகும். செல்வேந்திரன் எழுதி இயக்கிய இப்படத்தை சாய் ரத்னம் தமிழ், தெலுங்கு மொழிகளில் தயாரித்தார். இப்படத்தில் சரத் சந்தர், ரம்பா, லட்சுமி ராய் ஆகியோர் முக்கிய வேடங்களில் நடித்தனர். இப்படத்திற்கு பரணி இசையமைத்தார். இப்படத்தின் தெலுங்கு பதிப்பான **நீக்கு நாக்கு** அக்டோபர் 2006 இல் வெளியிடப்பட்டது, தமிழ் படம் செப்டம்பர் 2009 இல் கலவையான விமர்சனங்களுடன் வெளியானது.  

## நடிகர்கள்

- சரத் சந்தர் சரணாக
- ரம்பா லட்சுமியாக
- லட்சுமி ராய் சரண்யாவாக
- அபிநயசிறீ லட்சுமியாக
- ஆர். சுந்தர்ராஜன்
- மனோபாலா / கிரிபாபு இரமேஷ்
- தலைவாசல் விஜய்
- பொன்னம்பலம் லிங்கேசு
- வெண்ணிற ஆடை மூர்த்தி / பிரம்மானந்தம் கல்லூரி பேராசிரியராக
- அனு மோகன்
- தெலுங்கானா சகுந்தலா
- சங்கராபரணம் இராஜலட்சுமி
- கீர்த்தனா
- பாக்யா
- கவிதா
- ராஜஸ்ரீ சுமதியாக
- அன்னபூர்ணா
- காதல் சுகுமார்
- சுமன் செட்டி
- பப்லு

## தயாரிப்பு
இப்படத்தின் இயக்குனரான செல்வேந்திரன் இதற்கு முன்பு இயக்குநர் ஷங்கருடன் பணிபுரிந்தவர். அவர் இந்த படத்தின் வழியாக இயக்குநராக அறிமுகமானார். இந்த படத்தின் மூலமாக நீண்ட காலத்துக்குப் பிறகு நடிகை ரம்பாவுக்கு மீண்டும் நடிக்க வந்தார். மேலும் அவர் 2005 ஆம் ஆண்டின் முற்பகுதியில் இப்படத்தில் நடிக்க ஒப்பந்தம் செய்யப்பட்டார். தெலுங்கு, தமிழ் மொழிகளில் ஒரே நேரத்தில் படம் தயாரிக்கப்பட்டது. இரண்டு பதிப்புகளுக்கு இடையில் சில நடிகர்கள் மட்டும் மாறி இருந்தனர்.  

## வெளியீடு
படத்தின் தெலுங்கு பதிப்பான, *நீக்கு நாக்கு* 2006 அக்டோபரில் கலவையான விமர்சனங்களுக்கு வெளியானது. நடுத்தர செலவில் தயாரிக்கப்படும் படமாக படத்தயாரிப்பு தொடங்கியது. படத்தயாரிப்பில் ஏற்பட்ட தாமதங்களால் படத்தின் தமிழ் பதிப்பு 2009 செப்டம்பரில் வெளியிடப்பட்டது. இது திரையரங்குகளில் ஐந்து தமிழ் படங்களுடளுக்கு போட்டியாக வெளியானது. மேலும் திரையரங்குகளில் கவனிக்கப்படாமல் போனது. இந்த படம் பின்னர் *ஏக் ஹசீன் - தி டர்ட்டி கேர்ள்* என இந்தியில் மொழிமாற்றம் செய்து வெளியிடப்பட்டது.  

## இசை
இப்படத்தின் பாடல்களை கபிலன் எழுத பரணி இசையமைத்தார்.  

- கலகலகப்பா - மகதி, திப்பு
- மாமா மாமா - ரஞ்சித், காயத்ரி
- ஏய் தகதக - சுசித்ரா
- திருட்டு பயலே - சைந்தவி
- முத்துலகும்மா முத்துலகும்மா - ரேஷ்மி
# சாகர்மல் கோபா


**சாகர்மல் கோபா** (*Sagarmal Gopa*) இந்தியாவின் இராசத்தான் மாநிலத்தைச் சேர்ந்த ஒரு சுதந்திரப்போராட்ட வீரரும் தேசபக்தருமாவார். இவர் 1900 ஆம் ஆண்டு நவம்பர் மாதம் 3 ஆம் தேதியன்று பிறந்தார். 1921 ஆம் ஆண்டு நடைபெற்ற ஒத்துழையாமை இயக்கத்தில் தீவிரமாக இவர் பங்கேற்றார். ஜெய்சல்மேர் நகர ஆட்சியாளர்களின் மக்கள் விரோத கொள்கைகளை கோபா எதிர்த்தார். இதனால் ஜெய்சல்மேர் மற்றும் ஐதராபாத்து நகரங்களிலிருந்து வெளியேற்றப்பட்டார். நாடு கடத்தப்பட்ட போதும் கோபா சுதந்திரப் போராட்ட இயக்கத்திற்காக தொடர்ந்து பணியாற்றினார். தந்தையின் இறப்புக்காக இவர் ஜெய்சால்மேருக்கு திரும்பியபோது 1941 ஆம் ஆண்டு மே மாதம் 25 ஆம் தேதியன்று கைது செய்யப்பட்டார். பல ஆண்டுகள் இவரை சிறையில் அடைத்து சித்திரவதை செய்தனர். 1946 ஆம் ஆண்டு ஏப்ரல் மாதம் 4 அன்று கோபா சிறையில் எரிக்கப்பட்டார்.  

சாகர்மல் கோபாவின் நினைவாக இந்திய அரசு 1986 ஆம் ஆண்டு ஒரு தபால் தலை வெளியிட்டது. இந்திரா காந்தி கால்வாயின் ஒரு கிளைக்கும் இவரது பெயர் சூட்டப்பட்டது.
# ரோகு வெளவால்

| <div>காப்பு நிலை</div> |  |
| --- | --- |
| <div>

தீவாய்ப்பு கவலை குறைந்த இனம் <small>(IUCN 3.1)</small></div> |  |
| Kingdom: | விலங்கு |
| Phylum: | முதுகுநாணி |
| Class: | பாலூட்டி |
| Order: | கைராப்பிடிரா |
| Family: | வெசுபெர்டிலினோய்டே |
| Genus: | *பிலேட்டர்* <small>தாமசு, 1902</small> |
| Species: | <div>***பிலேட்டர் பிராக்கிப்டெரசு***</div> |
| **<span>*பிலேட்டர் பிராக்கிப்டெரசு*</span>**
(டெமினிக், 1840) |  |
***ரோகு வௌவால்*** (*Rohu's bat*)(*பிலேட்டர் பிராக்கிப்டெரசு*) என்பது வெசுபர் வௌவால் வகைகளுள் ஒன்றாகும். பிலேட்டர் பேரினத்தின் ஒற்றைச் சிற்றினமாக இந்த வௌவால் உள்ளது. இது புரூணை, இந்தோனேசியா, மலேசியா, நேபாளம், பப்புவா நியூ கினி மற்றும் பிலிப்பீன்சு உள்ளிட்ட நாடுகளில் காணப்படுகிறது.
# வட்டு-கால் வெளவால்


**வட்டு-கால் வௌவால்** (Disk-footed bat)(*யூடிசுகோபசு டென்டிகுலசு*) என்பது லாவோஸ் மற்றும் மியான்மரில் காணப்படும் வெசுபெர்டிலியோனிடே குடும்பத்தில் உள்ள வெசுபர் வெளவாலின் ஒரு சிற்றினமாகும். அண்மையில் இந்த வௌவால் சீனாவில் யுனான் மாகாணத்தில் முதல் முறையாகக் கண்டுபிடிக்கப்பட்டது. தற்பொழுது இந்தியாவின் வடகிழக்கு மாநிலமான மேகலாயாவில் வட்டு கால் வௌவால் ஒன்று கண்டுப்பிடிக்கப்பட்டது. இது இதன் இயற்கை வாழிடத்திலிருந்து (மியான்மர்) சுமார் 1000 கிலோ மீட்டருக்கு வெளியே மேற்குப்பகுதியில் கண்டுப்பிடிக்கப்பட்டுள்ளது. இது இந்தியாவில் முதன் முதலிக் கண்டுப்பிடிக்கப்பட்ட வட்டு-கால் வௌவால் ஆகும்.  

## ஆதாரங்கள்
# சாடிவயல்



**சாடிவயல்** என்பது தமிழ்நாட்டின் கோயம்புத்தூர் மாவட்டம், கோயம்புத்தூர் தெற்கு வட்டம், தொண்டாமுத்தூர் ஊராட்சி ஒன்றியம், மத்துவராயபுரம் ஊராட்சியில் அமைந்த சிற்றூர் ஆகும். இது கோயம்புத்தூர் நகரத்திற்கு மேற்கே 34 கிலோ மீட்டர் தொலைவிலும், தொண்டாமுத்தூரிலிருந்து 12 கிலோ மீட்டர் தொலைவிலும், மேற்கு தொடர்ச்சி மலையடிவாரத்தில் அமைந்துள்ளது.  

கடல் மட்டத்திலிருந்து சுமார் 523 மீட்டர் உயரத்தில், என்ற புவியியல் ஆள்கூறுகள் கொண்டு, சாடிவயல் புறநகர்ப் பகுதி அமையப் பெற்றுள்ளது.  

ரூ.8 கோடி செலவில், சாடிவயல் பகுதியில் புதிய யானைகள் முகாம் ஒன்று அமைக்கப்பட தமிழ்நாடு அரசு அரசாணை வெளியிடப்பட்டுள்ளது.  

சாடிவயல் பகுதியானது, தொண்டாமுத்தூர் (சட்டமன்றத் தொகுதி) வரம்புக்குட்பட்டதாகும். மேலும், இப்பகுதி பொள்ளாச்சி மக்களவைத் தொகுதி சார்ந்தது.
# எங்க ராசி நல்ல ராசி

**எங்க ராசி நல்ல ராசி** (*Enga Raasi Nalla Raasi*) என்பது 2009 ஆம் ஆண்டு வெளியான இந்திய தமிழ் நகைச்சுவைத் திரைப்படமாகும். இரவி-ராஜா இரட்டையரால் இயக்கப்பட்ட இப்படமானது ஆர்.பி. பூரணியால் தயாரிக்கப்படது. இப்படத்தில் முரளி, விஸ்வா, ரீத்திமா, எஸ். வி. சேகர் ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். இந்த படம் தெலுங்கு திரைப்படமான *ஒக்க ராதா இத்தரு கிருஷ்ணல்லு பெல்லி* (2003) என்ற படத்தின் மறு ஆக்கம் ஆகும். *எங்க ராசி நல்ல ராசி* எதிர்மறையான விமர்சனங்களுடன் வெளியானது.  

## நடிகர்கள்

- முரளி விஜயாக
- விஸ்வா விஸ்வாவாக
- ரீதிமா ஐஸ்வர்யா / மாலதி
- எஸ். வி. சேகர் சிவசங்கர்
- ஜி. இராமச்சந்திரன் விஜயின் தந்தை
- லிவிங்ஸ்டன் பாண்டியனாக
- சார்லி பாலாவாக
- சின்னி ஜெயந்த் பாலாவின் நண்பராக
- வினிதா சந்திரமுகியாக
- ஜெயரேகா
- கனகபிரியா
- பயில்வான் ரங்கநாதன்
- மோகன் ராமன் காவல் ஆய்வாளராக
- அபிநயசிறீ சிறப்புத் தோற்றத்தில்

## இசை
இத்திரைப்படத்திற்கு தேவா இசையமைத்தார்.  
| 1 | "எந்த வருசம்" | செந்தில் தாஸ், ரேணுகா | முத்துமகன் | 04:25 |
| --- | --- | --- | --- | --- |
| 2 | "நீ எதுக்கு" | அஷ்ரித், மாலதி லட்சுமன் | பொன்னியின்செல்வன் | 04:26 |
| 3 | "வய்யா வய்யா" | பிரசன்னா, சுசித்ரா | பிறைசூடன் | 04:29 |
| 4 | "வைரமுத்து வரிகளில்" | பிரசன்னா, கல்யாணி நாயர் | கருணாநிதி | 04:27 |
| 5 | "வைரமுத்து வரிகளில்" II | பிரசன்னா, கல்யாணி நாயர் | 04:25 |  |
# சோம்ப்ரே வௌவால்

| <div>காப்பு நிலை</div> |  |
| --- | --- |
| <div>

தரவுகள் போதாது <small>&nbsp;(IUCN 3.1)</small></div> |  |
| Kingdom: | விலங்கு |
| Phylum: | முதுகுநாணி |
| Class: | பாலூட்டி |
| Order: | கைராப்பிடிரா |
| Family: | வெசுபெர்டிலியோனிடே |
| Genus: | *எப்டெசிகசு* |
| Species: | *எ. டேடி* |
| **<span>*எப்டெசிகசு டேடி*</span>**
<small>எல்லெர்மேன் & மோரிசந்-ஸ்காரட், 1951</small> |  |
**சோம்ப்ரே வௌவால்** (*Sombre Bat*)(*எப்டெசிகசு டேடி*) என்பது வெசுபர் வகை வௌவால் ஆகும். இந்த வௌவால் சிற்றினம் இந்தியாவில் மட்டுமே காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மான்ட்டேன் காடுகள் ஆகும் .  

இந்த வெளவாலில் தலை அகன்று காணப்படும். நாசித் துளைக்குப் பின்னால் இதய வடிவில் பள்ளம் ஒன்று காணப்படும். காது முட்டைவடிவில் வட்ட முனைகளைக் கொண்டது. உடல் முழுவதும், நீண்ட கருமைநிற உரோமங்கள் அடர்த்தியாகக் காணப்படும்.
# இளமை ஊஞ்சல்


**இளமை ஊஞ்சல்** (*Ilamai Oonjal*) என்பது 2016 ஆம் ஆண்டு வெளியான இந்திய தமிழ் அதிரடி திரைப்படம் ஆகும். மங்கை அரிராஜன் எழுதி இயக்கிய இப்படத்தில் நமீதா முக்கியக் கதாபாத்திரத்தில் நடித்தார். நடிகைகள் கிரண் ராத்தோட், மேக்னா நாயுடு, கீர்த்தி சாவ்லா, சிவானி குரோவர், ஆர்த்தி ஆகியோர் துணை வேடங்களில் நடித்தனர். கார்த்திக் பூபதி ராஜா இசையமைத்த இப்படத்தின் தயாரிப்பு 2012 ஆம் ஆண்டின் நடுப்பகுதியில் தொடங்கியது. இப்படத்தின் கன்னட பதிப்பான *சிக்காபட்டே இஷ்டபட்டே*வுடன் இணைந்து 2016 செப்டம்பர் 3 அன்று வெளியானது.  

## கதை
சென்னையைச் சேர்ந்த சில கல்லூரி மாணவர்கள் விடுமுறை பயணமாக ஒரு மலைவாழிடத்துக்குச் செல்கின்றனர். அங்கு மாணவிகள் ஒவ்வொன்றாக கொல்லப்படுகிறார்கள். அவர்கள் ஏன் கொல்லப்பட்டனர், யார் கொலையாளி என்பதுதான் மீதமுள்ள கதை.  

## நடிகர்கள்

- நமிதா கபூர் (நடிகை) துர்காவாக
- கிரண் ராத்தோட் அவராகவே
- மேக்னா நாயுடு அவராகவே
- கீர்த்தி சாவ்லா அவராகவே
- சிவானி சிங் அவராகவே
- ஆர்த்தி அவராகவே
- விஜயகுமார் உள்துறை அமைச்சராக
- சுமித்ரா
- பாண்டியராஜன்
- பாண்டு
- அனு மோகன்
- டி. பி. கஜேந்திரன்
- போண்டா மணி
- சத்தியபிரகாஷ்
- அபிநயசிறீ

## தயாரிப்பு
இந்த படத்தின் தயாரிப்புப் பணியானது 2012 செப்டம்பரில் தொடங்கியது, மனோகரன் தயாரிக்கும் இப்படத்தை இயக்குவதாக மங்கை அரிராஜன் அறிவித்தார். இப்படத்தில் நமீதா ஒரு அதிரடி கதாபாத்திரத்தில் நடித்தார். கிரண் ராத்தோட், மேக்னா நாயுடு, கீர்த்தி சாவ்லா உள்ளிட்ட ஐந்து நடிகைகளும், நடிகர்களும் படத்தில் நடிக்க ஒப்பந்தமாயினர். பின்னர் படத்தின் படப்பிடிப்பானது 2012 செப்டம்பரில் நடைபெற்றது. முன்னதாக இந்த படத்திற்கு *மன்மத ராஜாக்கள்* என்று பெயரிடப்பட்டது.  

2013 ஆம் ஆண்டின் நடுப்பகுதியில் நமீதா தான் சம்மந்தபட்ட காட்சிகளுக்கான படப்பிடிப்புகளை முடித்துகொடுத்தார். படத்தை வாங்க விநியோகஸ்தர்கள் முன் வராததால் பட வெளியீடு தாமதமானது. பின்னர் படக் குழு 2016 செப்டம்பரில் சில திரையரங்குகளில் படத்தை வெளியிட்டது.
# யோசாங்



**யோசாங்** என்பது மணிப்பூரில் வசந்த காலத்தில் ஐந்து நாட்கள் கொண்டாடப்படும் ஒரு பண்டிகையாகும். இது மணிப்பூரிகள் கடைபிடிக்கும் லம்டா மாதத்தின் பௌர்ணமி நாளில் (பிப்ரவரி/மார்ச்) தொடங்கி தொடங்குகிறது. யோசாங் என்பது மெய்தி மக்களின் பூர்வீக மரபுகளாகும். இது மணிப்பூரில் மிக முக்கியமான பண்டிகையாக கருதப்படுகிறது. ஹோலியைப் போலவே, மணிப்பூரின் மெய்தி மக்கள் இந்த விழாவின் போது ஒருவர் மீது ஒருவர் வண்ணப் பொடிகளையோ அல்லது வண்ணம் கலந்த நீரையோ வீசிக்கொண்டு கொண்டாடுகின்றனர்.  

## விளக்கம்
மணிபூரின் ஒவ்வொரு கிராமத்திலும் சூரியன் மறைவுக்குப் பிறகு யோசாங் விழா தொடங்குகிறது. அப்போது தற்காலிகமாக உருவாக்கப்பட்ட வைக்கோல் குடிசை எரிக்கப்படும். பின்னர் குழந்தைகள் ஒவ்வொரு வீட்டிலும் *நகாதெங்* என்று அழைக்கப்படும் பண நன்கொடைகளை கேட்பார்கள். இரண்டாவது நாளில், மணிப்பூரின் கிழக்கு மாவட்டமான இம்பாலிலுள்ள கோவிந்தகி கோயிலில் உள்ளூர் குழுக்கள் கீர்த்தனைகளை நிகழ்த்துகின்றன. இரண்டாவது மற்றும் மூன்றாவது நாட்களில், பெண்கள் தங்கள் உறவினர்களிடம் *நகாதெங்* பெறுவதற்காகச் சென்று பணம் சேகரிப்பதற்காக கயிறுகளால் சாலைகளைத் தடுக்கிறார்கள். நான்காவது மற்றும் ஐந்தாவது நாட்களில், மக்கள் ஒருவருக்கொருவர் தண்ணீரை தெளித்துக் கொள்வார்கள். இந்த நிகழ்வில் கயிறு இழுத்தல், கால்பந்து விளையாட்டு, முக்னா (மல்யுத்தம்) போன்ற பல விளையாட்டு நிகழ்வுகளும் ஏற்பாடு செய்யப்பகின்றன. இது தவிர திருவிழாவின் போது உள்ளூர் மக்கள் தங்கள் வீட்டில் சமைத்த உணவுகள் அண்டைவீட்டாருடன் பகிர்ந்து கொள்கின்றனர்.  

## நடனம்
இந்தத் திருவிழாவின் மற்றொரு அம்சம் *தபல் சோங்பா* (நிலவொளியில் நடனம்) என்ற நடன வடிவமாகும். பல்வேறு இடங்களிலிருந்து ஆண்கள் திருவிழா நடைபெறும் இடத்திற்கு வந்து பெண்களின் கைகளைப் பிடித்தபடி வட்டமாக நடனமாடுவார்கள். 2016 இல், இது மார்ச் 23–24 வரை நிகழ்ந்தது.  

## கொண்டாட்டங்கள்
இந்த மகிழ்ச்சியான திருவிழாவைக் கொண்டாட உள்ளூர்வாசிகளும் ஈடுபடுகிறார்கள். அவர்கள தங்கள் வீட்டில் சமைக்கும் உணவை பிறருக்கு அளிப்பார்கள். தற்காலத்தில், அடிமட்டத்தில் திறமைகளைக் கண்டறிய பண்டிகை ஆற்றலை விளையாட்டு நிகழ்வுகளை நோக்கி அனுப்பும் போக்கு உள்ளது. இது மெய்தி மக்களின் பணக்கார விளையாட்டு மனப்பான்மைக்கு ஏற்ப உள்ளது .  

## முக்னா
முக்னா எனப்படும் மல்யுத்தத்தையும் இந்தத் திருவிழாவில் நடத்துகிறார்கள். இது சடங்கு செயல்பாடுகளின் உள்ளார்ந்த பகுதியாகும். ஒருவருக்கொருவர் 'நிங்ரி' எனப்படும் இடுப்புப் பட்டைகளை வைத்திருப்பதன் மூலம் போட்டிகள் தொடங்குகின்றன. எதிராளியின் முதுகில் தரையில் தொட வைப்பதன் மூலம் வெற்றி பெற்றதாக கருதப்படும். வெற்றியாளர் "யாத்ரா" என்று அழைக்கப்படுகிறார். [3] முக்னாவில் பல நுட்பங்கள் உள்ளன. இதை விளையாட முழுமையான உடல் தகுதி இருக்க வேண்டும், மேலும், தேர்ச்சியும் பெற வேண்டும். [2] எதிராளியின் கழுத்து, முடி, காது அல்லது கால்களை கைகளால் பிடிப்பது அனுமதிக்கப்படாது. எந்த தவறான பிடிகளும் தவறானவை என்று கருதப்படுகின்றன. கால்களைத் தவிர உடலின் எந்தப் பகுதியையும் தரையில் தொடும் எவரும் தோல்வியுற்றவர் என்று அறிவிக்கப்படுவார்.  

எடைக்கேற்ப மல்யுத்த வீரர்கள் வகைப்படுத்தப் படுகின்றனர். பாரம்பரிய உடையானது வீரர்களுக்கு முக்கிய புள்ளிகளைப் வழங்குவதோடு மட்டுமல்லாமல், மல்யுத்த வீரர் அடங்கிய பானா அல்லது யெக் ஆகியவற்றை அடையாளம் காணவும் உதவுகிறது.  

## புகைப்படங்கள்

செல்லும் குதிரை வீரன்.]]
# தில்லி கால்பந்து அணி



**தில்லி கால்பந்து அணி** (*Delhi football team*) சந்தோசு கோப்பை கால்பந்து போட்டியில் தில்லி நகரத்தைப் பிரதிநிதித்துவப்படுத்தும் ஓர் இந்திய கால்பந்து அணியாகும்.  
சந்தோசு கோப்பை இறுதிப் போட்டி வரை இந்த அணி இரண்டு முறை முன்னேறியுள்ளது. மேலும் 1944-45 ஆம் ஆண்டு காலத்தில் ஒரு முறை மட்டுமே இந்த அணியினர் சந்தோசு கோப்பையை வென்றுள்ளனர்..  
மார்ச் 1 முதல் 15 வரை ஜலந்தர் மற்றும் லூதியானாவில் நடைபெற்ற சந்தோசு கோப்பைக்கான 69 ஆவது மூத்தோர் தேசிய கால்பந்து சாம்பியன் பட்டப்போட்டியின் இறுதி சுற்றில் 20 பேர் கொண்ட தில்லி கால்பந்து அணியை அபிசேக் ராவத் வழிநடத்தினார்.
# பிரதி ஞாயிறு 9 மணிமுதல் 10.30 வரை


**பிரதி ஞாயிறு 9 மணிமுதல் 10.30 வரை** (*Prathi Gnayiru 9 Manimudhal 10.30 Varai*) என்பது 2006ஆம் ஆண்டு வெளியான தென்னிந்திய தமிழ் திரைப்படம் ஆகும். இப்படமானது *ராஜா கி ஆயேகி பாரத்* என்ற இந்தி படத்தின் மறு ஆக்கம் ஆகும்.  

## கதை
பிரதி ஞாயிறு 9 மணிமுதல் 10.30 வரை திரைப்படமானது சுரேஷ் (ரமேஷ்), ரெமோ ( கருணாஸ் ), முருகன் (பாலாஜி), சீதாராமன் (ரவி) ஆகிய நான்கு கல்லூரி மாணவர்களின் வாழ்கையைப் பற்றியதாக உள்ளது. ஒரு விடுமுறை காலப் பயணத்தின்போது போது கல்யாணியை ( கல்யாணி ) ஒரு பாலியல் தொழிலாளியாக தவறாகக் கருதி, இந்த மாணவர் கும்பல் அவளை பாலியல் வண்புணர்வு செய்கிறது. அவர்கள் தாங்கள் செய்த தவறை அறிந்து, அவசரமாக சென்னைக்குத் திரும்புகிறார்கள்.  

சுரேஷை அவரது தந்தையின் (டெல்லி கணேஷ்) வற்புறுத்தலின் பேரில் தூரத்து உறவுக்காரப் பெண்ணை திருமணம் செய்து கொள்கிறார். திருமணத்திற்குப் பிறகுதான், அவரது மனைவி கல்யாணியைப் போலவே இருக்கிறாள் என்பது அவனுக்குத் தெரிகிறது. இது ரமேஷின் நண்பர்களுக்கும் சங்கடத்தை ஏற்படுத்துகிறது.  

இதைத் தொடர்ந்து நடக்கும் நிகழ்வுகளானது கல்யாணி தன் கணவனின் நண்பர்களைப் பழிவாங்குவதாக ஆகிறது. அவர்கள் செய்த தவறை அவர்கள் உணர்ந்தார்களா என்பது மீதமுள்ள கதையோட்டமாக உள்ளது. இறுதியில் கல்யாணி சுரேஷை மிளகாய் புகையை சுவாசிக்க வைத்து கொன்றுவிடுகிறாள்.  

## நடிகர்கள்

- ரமேஷ் சுரேஷாக
- கல்யாணியாக கல்யாணி
- கருணாஸ் ரெமோவாக
- பாலாஜி
- ரவி
- வையபுரி
- டெல்லி கணேஷ்
- வெண்ணிற ஆடை மூர்த்தி
- குயிலி
# வண்ண ஜிகினா


**வண்ண ஜிகினா** (*Vanna Jigina*) என்பது 2015 ஆம் ஆண்டு வெளியான தமிழ் நகைச்சுவைத் திரைப்படம் ஆகும். நந்தா பெரியசாமி எழுதி இயக்கிய இப்படத்தில் விஜய் வசந்த் மற்றும் சான்யதாரா ஆகியோர் முக்கிய கதாபாத்திரங்களில் நடித்துள்ளனர். சிங்கம்புலி, ரவி மரியா, அஸ்வின் ராஜா உள்ளிட்டோர் பிற பாத்திரங்களை ஏற்று நடித்துள்ளனர். படத்திற்கான இசையை ஜான் பீட்டர்ஸ் அமைத்துள்ளார். படம் 2015 ஆகத்தில் கலவையான விமர்சனங்களுடன் வெளியானது.  

## நடிகர்கள்

- விஜய் வசந்த் பாவாடையாக
- சான்யதாரா ஏஞ்சல் பிரியா
- சிங்கம்புலி
- ரவி மரியா
- அஸ்வின் ராஜா
- டவுட் செந்தில்
- சுகு வெங்கட் கிஷோர் குமார்
- அன்சன்பால்
- ஸ்ரீதேவி கருகமணியாக
- தேவ் ஆனந்த்
- சாய் பரத்
- ஏ. ரோசன்
- ஜியார்ஜ்
- சாய்சரன்
- ஆர். பாலகிருஷ்ணன்
- பி. பாலாஜி
- பிரீத்தி
- பவித்ரா
- ராசியா

## தயாரிப்பு
இப்படமானது 2014 சூலையில் *ஜிகினா* என்ற பெயரில் தொடங்கப்பட்டது. பின்னர் படம் தணிக்கை செய்யப்படுவதற்கு முன்பு *வண்ண ஜிகினா என்று பெயர் மாற்றபட்டது*. இயக்குநர் என். லிங்குசாமி படத்தின் உரிமைகளை வாங்கி தனது தயாரிப்பு நிறுவனமான திருப்பதி பிரதர்ஸ் பதாகையின் கீழ் வெளியிட முடிவு செய்ததை அடுத்து இந்த படம் மேலும் ஊடக கவனத்தை ஈர்த்தது. சமூக ஊடகங்களை உள்ளடக்கிய ஒரு கருப்பொருளைக் கொண்ட *ஜிகினா*, பழைய தமிழ் படங்களின் காட்சிகளை விவரிக்கும் தொடர்ச்சியான *மீம்சின்* மூலம் இணையத்தில் விளம்பரப்படுத்தப்பட்டது.  

## இசை
படத்திற்கான இசை ஜான் பீட்டர் அமைத்தார். படத்தின் இசை வெளியீடு 2015 சூலையில் நடந்தது. நிகழ்வில் *காக்கா முட்டை* (2015) திரைப்படத்தின் விக்னேஷ், ரமேஷ் ஆகியோர் சிறப்பு விருந்தினர்களாக கலந்து கொண்டனர்.  

- "ரோசாபூ" - ஹரிஹரசுதன்
- "காதோடே" - சுர்ஜித், வினையதா
- "அய்யோ என் இதயத்துள்ளே" - ஜெயமூர்த்தி

## வெளியீடு
இந்தப் படம் 2015 ஆகத்தில் வெளியாகி, கலவையான விமர்சனங்களைப் பெற்றது. தி இந்து நாளேட்டைட்ச் சேர்ந்த ஒரு விமர்சகர் இதை "பிற்போக்கான" என்று முத்திரை குத்தியதுடன், கரிய நிறத்தவர்களை தாழ்ந்தவர்களாக சித்தரிக்கும் கருப்பொருளை விமர்சித்தார்.
# செந்தமிழ்ப் பாட்டு


**செந்தமிழ்ப் பாட்டு** (*Senthamizh Paattu*) 1992 ஆம் ஆண்டு தீபாவளி வெளியீடாக வந்த இந்தியத் தமிழ்த் திரைப்படமாகும். பி. வாசு கதை எழுதி இயக்கிய இப்படத்தில் பிரபு, சுகன்யா ஆகியோர் நடித்திருந்தனர். சலிம் கௌஸ் துணை வேடத்தில் நடித்தார். இப்படத்திற்கு விஸ்வநாதன் - இளையராஜா ஆகியோர் இணைந்து இசையமைத்தனர். இப்படம் தெலுங்கில் ராஜசேகர் நடிக்க *அம்மா கொடுக்கு* என்ற பெயரிலும், கன்னடத்தில் வீ. ரவிச்சந்திரன் நடிக்க, துவாரகேஷ் இயக்க *ரசிகா* என்ற பெயரில் மறு ஆக்கம் செய்யப்பட்டது.  

## நடிகர்கள்

- பிரபு - பாலசுப்ரமணியன்/பாலா
- சுகன்யா - துர்காதேவி/துர்கா
- கஸ்தூரி - சண்மதி
- சுஜாதா - கலைவாணி (பாலாவின் தாய்)
- இரவிக்குமார் - இரவி (பாலாவின் தந்தை )
- சலிம் கௌஸ் - இராஜரத்னம் (துர்காவின் தந்தை, எதிர்மறைப் பாத்திரம்)
- கசான் கான் - பூபதி (எதிர்மறைப் பாத்திரம்)
- விஜயகுமார் - இரங்கசாமி (சண்மதியின் தந்தை, கல்லூரி துணைவேந்தர்)
- மஞ்சுளா - மீனாட்சி (சண்மதியின் தாய்)
- கவிதா - இராஜேஸ்வரி (துர்காவின் சிற்றன்னை)
- கவுண்டமணி - முருகேசன் (பாலாவின் நண்பர்)
- வி. கோபாலகிருட்டிணன் - (இரவியின் தந்தை, பாலாவின் தாத்தா)
- எல். ஐ. சி. நரசிம்மன் - கல்லூரி பேராசிரியர்
- பொன்னம்பலம் - சண்டை போடுபவர்
- சக்தி - சிறுவன் பாலா
- மயில்சாமி - கோணவாயன்

## தயாரிப்பு
பி. வாசு இயக்க பிரபு நடித்த குடும்ப நாடகப்படமான *என் தங்கச்சி படிச்சவ* (1988) வெற்றியானது. இவர்கள் இணைந்து இதே வகையிலான படங்களான *சின்னத் தம்பி* (1991), *செந்தமிழ் பாட்டு* (1992) போன்ற படங்கள் அடுத்தடுத்து வெளியாக காரணமாயிற்று.  

## இசை
படத்திற்கான இசையை விசுவநாதன், இளையராஜா இணைந்து மேற்கொண்டனர்.  
| 1 | "வண்ண வண்ண" | ஜிக்கி | வாலி | 05:01 |
| --- | --- | --- | --- | --- |
| 2 | "அடி கோமாதா" | எஸ். பி. பாலசுப்ரமணியம் | 05:08 |  |
| 3 | "சின்ன சின்ன தூறல்" | எஸ். பி. பாலசுப்ரமணியம், அனுராதா ராஜ்கிருஷ்ணா | 05:09 |  |
| 4 | "இந்த" | மனோ | 05:09 |  |
| 5 | "கூட்டுக்கொரு" | மனோ | 04:54 |  |
| 6 | "காலையில் கேட்டது" | எஸ். பி. பாலசுப்ரமணியம், சுவர்ணலதா | 05:12 |  |
| 7 | "சொல்லி சொல்லி" | எஸ். பி. பாலசுப்ரமணியம், சுனந்தா | 05:11 | } |

## வெளியீடும் வரவேற்பும்
*செந்தமிழ்ப் பாட்டு* தீபாவளிக்கு முன்னதாக 1992 அக்டோபர் 25 அன்று வெளியிடப்பட்டது. *இந்தியன் எக்ஸ்பிரஸ்* இதை வாசுவின் முந்தைய திரைப்படமான *சின்னத் தம்பி*யின் "மூலத்தில் மாற்றமில்லாத சாயல்" கொண்டது என்று குறிப்பிட்டது.
# கட்டுமரக்காரன்


**கட்டுமரக்காரன்** (*Kattumarakaran*) என்பது 1995 ஆம் ஆண்டு வெளியான தமிழ் நாடகத் திரைப்படம் ஆகும். பி. வாசு இயக்கிய இப்படத்தில் பிரபு, புதுமுகம் ஈவா கிரோவர், சங்கவி ஆகியோர் முக்கிய வேடங்களில் நடித்தனர். திரைப்படப் பாடல்களுக்கு இளையராஜா இசையமைத்தார். படம் 15 சனவரி 1995 அன்று வெளியானது. இப்படம் தெலுங்கில் *சாகர் கன்யா* என மொழிமாற்றம் செய்யப்பட்டது.  

## கதை
முத்தழகு ( பிரபு ) கட்டுமரத்தில் பணிபுரியும் ஒரு மீனவர். அவர் தன் முதலாளியிடம் ( ஆனந்த் ராஜ் ) பணிபுரிகிறார். ஒரு நாள், அவர் வைதேகி ( ஈவா கிரோவர் ) என்ற மர்மப் பெண்ணைக் காப்பாற்றுகிறார்.  

## நடிகர்கள்

- பிரபு - முத்தழகு
- அஞ்சலி - வைதேகி
- சங்கவி
- தேஜ் சப்ரு - இராஜ இராஜமாணிக்கம்
- ஆனந்தராஜ் - முத்தழகின் முதலாளி
- ஸ்ரீவித்யா - இராஜலட்சுமி
- நிழல்கள் ரவி - முத்தழகின் மைத்துனர்
- மா. நா. நம்பியார் - வைதேகியின் தாத்தா
- மோகன் ராமன் - செந்தில்நாதன்
- கசான் கான் - ஜானி
- சிவசந்திரன் - விஜயராகவன்
- செந்தில்
- ஆர். எஸ். சிவாஜி
- தியாகு
- வெங்கல் ராவ் - கால்நடை வளர்ப்பவர்

## இசை
இப்படத்தின் பாடல்களுக்கான இசையை இளையராஜா அமைத்தார். 1995 இல் வெளியிடப்பட்ட இசைப்பதிவில், வாலி எழுதிய ஆறு பாடல்கள் உள்ளன. இப்படத்தில் பின்னணி இசையை மட்டும் தேவா அமைத்தார்.  
| 1 | "அக்கரை இல்ல" | மனோ | 5:12 |  |
| --- | --- | --- | --- | --- |
| 2 | "பனானா பனானா" | மனோ | 4:53 |  |
| 3 | "சின்னப் பூவே" | மனோ, சித்ரா | 5:18 |  |
| 4 | "கத்தும் கடல்" | மனோ, எஸ். ஜானகி | 5:30 |  |
| 5 | "கேக்குதடி" | மனோ, எஸ். ஜானகி | 5:33 |  |
| 6 | "வெற்றி வெற்றி" | எஸ். பி. பாலசுப்பிரமணியம், சித்ரா | 5:34 | } |
# தோல்கழற்றல்


உயிரியலில், **தோல்கழற்றல்** (*ecdysis*) என்பது, முதுகெலும்பிலிகளில் கணுக்காலிகள் (பூச்சிகள், ஓடுடைய கணுக்காலிகள், Chelicerata, பலகாலிகள்), உருளைப்புழுக்கள், வேறும் சில சிறிய தொகுதிகளை உள்ளடக்கிய புரொட்டோஸ்டோம் வகை விலங்குகளில் புறத்தோல் கழற்றப்படும் அல்லது உதிர்க்கப்படும் செயல்முறையாகும். பொதுவாக இவ்வகை விலங்குகளில் புறத்தோலானது நெகிழ்வற்ற புறவன்கூட்டைக் கொண்டிருப்பதனால், வளர்ச்சியின்போது பெரிதாகும் உடலுக்கு ஈடு கொடுப்பதற்காகப் புறத்தோல் கழற்றப்பட்டு, புதிய, பெரிய மேலுறை உருவாகும்.  

கணுக்காலிகளில் தோல்கழற்றலின் பின்னர், ஓரிரு மணித்தியாலங்களில் புதிய மேலுறையானது தோல் பதப்படுத்தல் செயல்முறையை ஒத்த ஒரு செயல்முறை மூலம் இறுக்கமடைந்து, மீண்டும் புதிய புறவன்கூடு உருவாகிவிடும்.  

இவ்வகை விலங்குகள் வழக்கமாக, அவற்றின் வாழ்க்கை வட்டத்தின் குறிப்பிட்ட காலங்களில் அல்லது ஒரு ஆண்டின் குறிப்பிட்ட நேரங்களில் தமது உடலின் ஒரு பகுதியை (பெரும்பாலும், வெளிப்புற அடுக்கு) வெளியேற்றும்.  

## மேற்கோள்
# கும்மட்டிகளி

.]]  
**கும்மட்டிகளி** (Kummattikali) என்பது தென்னிந்திய மாநிலமன கேரளாவின் பிரபலமான வண்ணமயமான முகமூடி-நடனம் ஆகும். இது திருச்சூர் மாவட்டம், பாலக்காடு மாவட்டம், வயநாடு மாவட்டம், தெற்கு மலபாரின் சில பகுதிகளில் பரவலாக உள்ளது. ஓணம் பண்டிகையின் போது, கும்மட்டிகளி கலைஞர்கள் வீடு வீடாகச் சென்று சிறிய பரிசுகளை சேகரித்து மக்களை மகிழ்விக்கிறார்கள். இவ்வகை நடனங்கள் திருச்சூர் மாவட்டத்தில் ஓணத்தின் போது பரவலாக நிகழ்த்தப்படுகிறது. இங்கு மட்டும் 60க்கும் மேற்பட்ட கும்மட்டிகளி அணிகள் உள்ளன. கேரளாவில் பாலக்காடு மாவட்டத்தில் உள்ள பத்ரகாளி கோயிலில் கும்மட்டிகளியின் அழகிய அல்லது அசல் வடிவத்தைக் காணலாம்.  

## உடைகள்
கும்மட்டிகளியின் உடைகள் என்பது மிகவும் சுவாரசியமானதாகும். கிருட்டிணன், பத்ரகாளி, நாரதர், அனுமன், கிராதன், தாரிகன், அல்லது வேட்டைக்காரர்களின் முகங்களை சித்தரிக்கும் வண்ணமயமான மர முகமூடியை நடனக் கலைஞர்கள் அணிந்து கொள்கின்றனர். இந்த முகமூடிகள் பொதுவாக சப்ரோஃபைட், பலா மரம், ஏகாளி மரம், பிளம் மரம் அல்லது பவள மரத்தால் ஆனவை.  

நடனக் கலைஞர்கள் வண்ணம் பூசப்பட்ட புல்லிலிருந்து நெய்த பாவாடைகளை அணிவார்கள். சிலர் தங்கள் முழு உடலையும் புல் கொத்துகளால் மூடி மறைத்துக் கொள்கிறார்கள். இந்த ஆடைகள் மருத்துவ குணங்கள் கொண்டதாக அறியப்படும் 'கும்மட்டி புல்லு' என்ற சிறப்பு புல்லிலிருந்து தயாரிக்கப்படுகின்றன. முகமூடியுடன் வெளிப்புறமாக இணைக்கப்பட்ட 'தல்லா' பல் இல்லாத திறந்த வாயின் தோற்றத்தை அளிக்கிறது. நடனக் கலைஞர்கள் 'கும்மட்டிகளி' என்று அழைக்கப்படும் மீதமுள்ள விவசாய விளைபொருட்களின் நீண்ட குச்சிகளைப் பிடித்து கையாளுகின்றனர். இதிலிருந்தே நடனம் அதன் பெயரைப் பெற்றது. அவர்களின் நடனம் சைவ புராணங்களுடன் தொடர்புடையது. இந்த புராணத்தின் படி, 'தம்மா' என்ற ஒரு வயதான பெண் ஒரு குச்சியின் உதவியுடன் நடந்து செல்கிறாள், இந்த பெண் ஒவ்வொரு உயிரினத்தின் 'தாய்' என்ற அடையாளத்தைக் குறிக்கிறது.  

கும்மட்டிகளி நடனக் கலைஞர்கள் வீடு வீடாகச் செல்லும்போது வெல்லம், அரிசி அல்லது சிறிய அளவு பணத்தை சேகரிக்கிறார்கள். பார்வையாளர்கள், குறிப்பாக குழந்தைகள் இவர்களின் நடிப்பில் மிகுந்த மகிழ்ச்சி அடைகிறார்கள்.  

## செயல்திறன்

வில் போன்ற கருவியை ஒத்த ஒனவில் எனப்படும் கருவியின் நரம்பை மீட்கச் செய்வதன் மூலம் நடனத்திற்கான இசையை வழங்குகிறார்கள். இவ்வகையான வில்லுவைத் தயாரிக்க பாக்கு மரம் பயன்படுத்தப்படுகிறது. மேலும், நரம்புகளை ஒரு சிறிய மூங்கில் குச்சியின் மூலம் இசைக்கிறார்கள்.  

இது ஒரு பழங்கால நாடக கலை / நடன வடிவம் என்பதால் கும்மட்டிகளியின் கருப்பொருள்கள் பெரும்பாலும் இராமாயணம், தாரிகாசுர வதம், சிவனின் கதை, மஞ்சன் நாயரே பாட்டு போன்ற நாட்டுப்புறக் கதைகளிலிருந்து எடுக்கப்படுகிறது. மகாபலி சக்கரவர்த்தியின் வருடாந்திர வருகை ஓணம் எனப்படும் பத்து நாள் திருவிழாவாக கொண்டாடப்படுகிறது. கேரளத்தின் திருச்சூர் மாவட்டத்தில் உள்ள வடக்குநாதன் கோவிலில் உள்ள சிவபெருமான், தனது பூதகணங்களை கேரளாவுக்கு வருகை தரும் மகாபலியை கௌரவிப்பதற்காக ஒரு நடனத்தை செய்யுமாறு கேட்டுக் கொண்டார் என்பது புராணக்கதை. ஒவ்வொரு பிராந்தியத்திற்கும் கலை வடிவத்தை அரங்கேற்ற ஒரு குறிப்பிட்ட நாள் ஒதுக்கப்பட்டுள்ளது.  

கேரள நாட்டுப்புறக் கலையை சடங்கு மற்றும் சடங்கு அல்லாத இரண்டு பரந்த பிரிவுகளாக வகைப்படுத்தலாம் சடங்குகளை மேலும் பிரிக்கலாம் - பக்தி, ஒரு குறிப்பிட்ட கடவுள் மற்றும் தெய்வம் மற்றும் மந்திர கலை வடிவங்களைப் பிரியப்படுத்துவதற்காக நிகழ்த்தப்படுகிறது. தெய்யம், திர, பூதம் மற்றும் திர, கன்னியர்களி, கும்மட்டிகளி, முதலியன பக்தி கலை வடிவங்களாக உள்ளன.
# தபோசிரிஸ் மக்னா


**தபோசிரிஸ் மக்னா** (**Taposiris Magna**), பண்டைய எகிப்தை கிமு 280 முதல் 270 முடிய ஆண்ட கிரேக்க தாலமிப் பேரரசர் இரண்டாம் தாலமியால், வடக்கு எகிப்தில் நிறுவப்பட்ட பண்டைய நகரம் ஆகும். இந்நகரத்தில் எகிப்தியக் கடவுள் ஒசிரிசு கோயில் உள்ளது. தபோசிரிஸ் மக்னா என்பதற்கு *ஒசிரிஸ் கடவுளின் கோயில்* எனப்பொருளாகும். இந்நகரம் எகிப்திய கிரேக்க மன்னர்கள் இரண்டாம் தாலமி மற்றும் நான்காம் தாலமிகளால் கிமு 280 - 270களில் நிறுவப்பட்டதாகும்.  

கிமு 332-இல் எகிப்தை வென்ற பேரரசர் அலெக்சாந்தர் இப்பகுதியில் தனது பெயரில் அலெக்சாந்திரியா எனும் நகரத்தை நிறுவினார். அலெக்சாந்திரியா நகரத்திற்கு வெளிப்புறத்தில் நிறுவப்பட்ட தபோசிரிஸ் மக்னா நகரம், தாலமி வம்ச அரச குடும்பத்தினர் சமயச் சடங்குகள் செய்யும் மையமாகவும், எகிப்தியக் கடவுள் ஒசிரிசு கோயிலாகவும் விளங்கியது.  

## அண்மைய அகழாய்வுகள்
பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து, 16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது. பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது.
# மூன்றாம் தாலமி



கடவுளுக்கு மூன்றாம் தாலமி கட்டிய எட்ஃபூ கோயில்]]  
**மூன்றாம் தாலமி** (**Ptolemy III Euergetes**) பணைய எகிப்தை ஆண்ட கிரேக்க தாலமி வம்சத்தின் மூன்றாவது பேரரசர் ஆவார். இவர் பண்டைய எகிப்தை கிமு 246 முதல் 222 முடிய 24 ஆண்டுகள் ஆட்சி செய்தார். இவரது ஆட்சிக் காலத்தில் மத்திய கிழக்கிலும், நூபியா பகுதிகளிலும், தாலமி பேரரசை போர்கள் மூலம் விரிவாக்கம் செய்தார். மூன்றாம் தாலமி எகிப்தியக் கடவுள் ஓரசுக்கு எட்ஃபூ கோயில் கட்டினார். மூன்றாம் தாலமி தெற்கு எகிப்து மற்றும் வடக்கு எகிப்திய நகரங்களில் ஓரசு போன்ற எகிப்தியக் கடவுள்களுக்கு கோயில்களை எழுப்பினார்.  
மேலும் மூன்றாம் தாலமி, தெற்கு எகிப்தில் ஓரசு கடவுளுக்கு எட்ஃபூ எனுமிடத்தில் கோயிலைக் கட்டினார்.  

## இதனையும் காண்க
- தாலமி வம்சம்
# தினா சனிச்சர்



**தினா சனிச்சர்** (Dina Sanichar) ஒரு காடு வாழ் குழந்தையாவார். இவர் 1866 முதல் 1894 வரையான காலத்தில் வாழ்ந்துள்ளார். 1872 ஆம் ஆண்டில் இந்தியாவின் உத்தரப்பிரதேசத்தில் உள்ள ஆக்ரா நகருக்கு அருகில் சிக்கந்திராவில் ஒரு குகையில் ஓநாய்களுக்கிடையில் 10 வயதாக இருந்தபோது இவர் கண்டறியப்பட்டார். புலந்த்சார் வேட்டைக்காரர்கள் இவரை அப்போது கண்டுபிடித்தனர். இருபது ஆண்டுகளுக்கும் மேலாக மற்ற மனிதர்களிடையே தினா சேர்ந்து வாழ்ந்தார். புகைப்பிடிக்க கற்றுக்  
கொண்டாலும் கடைசி வரை பேச மட்டும் கற்றுக் கொள்ளவில்லை. வாழ்நாள் முழுவதும் பலவீனமடைந்தவராகவே இருந்தார்..
# ஆலனின் பெரிய காது வௌவால்

| <div>காப்பு நிலை</div> |  |
| --- | --- |
| <div>

தீவாய்ப்பு கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | வெசுபெர்டிலியோனிடே |
| பேரினம்: | *இடியோனிக்டெரிசு*
<small>அந்தோணி, 1923</small> |
| சிற்றினம்: | <div>***இ. பைலோடிசு***</div> |
| **<span>*இடியோனிக்டெரிசு பைலோடிசு*</span>**
<small>ஜி. எம். ஆலென்</small>, 1916 |  |
| - | } |

**ஆலனின் பெரிய காது வௌவால்** (*Allen's big-eared bat*)*(இடியோனிக்டெரிசு பைலோடிசு)* வெசுபர் குடும்ப வெளவாலில் *இடியோனிக்டெரிசு* பேரினத்தின்கீழ் உள்ள ஒரேயொரு சிற்றினமாகும். இது மெக்சிக்கோ மற்றும் அமெரிக்காவில் அரிசோனா, கலிபோர்னியா, நெவாடா, நியூ மெக்சிகோ, யூட்டா, மற்றும் கொலராடோ பகுதிகளில் காணப்படுகிறது.  

## விளக்கம்
*இடியோனிக்டெரிசு* என்பது 8 முதல் 16 கிராம் எடையுள்ள பெரிய காதுகளைக் கொண்ட வௌவால் ஆகும். இதன் முதுகுபுறத்தில் நீண்ட மென்மையான உரோமங்கள் காணப்படும். இதனுடைய உரோமங்கள் கருப்பு நிறத்தில் அதனுடைய நுனிப்பகுதியானது மஞ்சள்-சாம்பல் நிறத்தில் காணப்படும். *இடியோனிக்டெரிசின்* தோள்பட்டையில் கருப்பு நிற சிறு பட்டை காணப்படும். காதுகளின் பின்புறத்தில் உரோம கொத்து வெண்ணிறத்திலும், வயிற்றுப்புறத்தில் கருப்பு உரோமம் வெளிர் நுனியுடன் காணப்படும். கல்கார் குறைந்த கீல் கொண்டுள்ளது. யூரோபடேஜியத்தில் 12 முதல் 13 குறுக்கு விலா எலும்புகள் உள்ளன. ரோஸ்ட்ரம் தட்டையாகவும் அகலமாகவும் உள்ளது.  

*இடியோனிக்டெரிஸ் பைலோடிசு* புறத்தோற்றம் வெளிர் பூச்சிகளைப் போன்ற வெளிப்புற உருவ *அமைப்பைக்* கொண்டுள்ளது. நிலையான பூச்சிகளை மேற்பரப்புகளிலிருந்து பிடிப்பதற்குத் தேவையான தகவமைப்பினைக் கொண்டுள்ளன. இதைச் செய்ய, இவை நீண்ட டிரகாய், காதுகளையும், மற்றும் சறுக்கிப் பறத்தலையும், மெலிந்த தாடைகளையும் கொண்டுள்ளன. ஆலனின் பெரிய- காது வௌவால் (*இடியோனிக்டெரிசு பைலோடிசு*) என்பது வட அமெரிக்காவில் உள்ள வௌவால்களில் நீண்ட, நிலையான அதிர்வெண்-பண்பேற்றப்பட்ட விலங்கு எதிரொலியினை வௌவால் ஆகும்.  

## வரம்பு மற்றும் வாழ்விடம்
ஆலனின் பெரிய காது வௌவால் மெக்சிக்கோ மற்றும் அமெரிக்காவின் தென்மேற்கு மலைப்பகுதிகளில் வாழ்கிறது. இந்த இனம், 855 மீ முதல் 3,225 மீ வரையிலான உயரத்தில் காணப்படும். பெரும்பாலான வௌவால்கள் 1,100 மீ முதல் 2,500 மீ வரை உயரத்தில் வாழ்கின்றன.
# நமீப் நீண்ட காது வௌவால்

| <div>காப்பு நிலை</div> |  |
| --- | --- |
| <div>

தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | கைராப்பிடிரா |
| குடும்பம்: | வெசுபெர்டிலியோனிடே |
| பேரினம்: | *லேபோடிசு* |
| சிற்றினம்: | <div>***லே. நமீபென்சிசு***</div> |
| **<span>*லேபோடிசு நமீபென்சிசு*</span>**
<small>செட்செர்</small>, 1971 |  |

**நமீப் நீண்ட காது வௌவால்** (*லேபோடிசு நமீபென்சிசு*) நமீபியாவில் காணப்படும் வெசுபெர்டிலியோனிடே குடும்பத்தில் உள்ள வெசுபர் வௌவால்களில் ஒரு வகையாகும் . இது உலர் புன்னிலம் மற்றும் மிதமான பாலைவனப் பகுதிகளில் காணப்படும்.
# சீதா அருவி


**சீதா அருவி** என்பது இந்தியாவின் சார்க்கண்ட் மாநிலத்தில் ராஞ்சி மாவட்டத்தில் அமைந்துள்ள ஒரு நீர்வீழ்ச்சியாகும்.  

## விளக்கம்
சீதா நீர்வீழ்ச்சி இராது ஆற்றின் துணை நதியான இராஞ்சி நதியில் உள்ளது. இந்நீர்வீழ்ச்சி உயரத்திலிருந்து விழுகின்றது.  

## அமைவிடம்
ராஞ்சி மாவட்டத்தில் அமைந்துள்ள சீதா நீர்வீழ்ச்சி ராஞ்சிக்கு கிழக்கே 40 கிலோமீட்டர் தொலைவில் ராஞ்சி-புருலியா சாலை அல்லது தேசிய நெடுஞ்சாலை 32-ல் உள்ளது.
# பலராம் சிவராமன்



**பலராம் சிவராமன்** (Balaram Sivaraman) ஓர் இந்திய ஆட்சிப்பணி அலுவலர் ஆவார். இவர் ஓர் எழுத்தாளராகவும் இருந்தார். இந்திய பாதுகாப்புத் துறையின் ஆறாவது செயலாளர் ஆகவும் பணிபுரிந்துள்ளார். 1969 ஆம் ஆண்டின் புத்தாண்டு தினத்தில் அவர் இப் பதவியை ஏற்று 1970 ஆம் ஆண்டு நவம்பர் மாதம் 30 வரை பதவியில் இருந்தார். 1971 ஆம் ஆண்டு இந்திய அரசு நாட்டின் இரண்டாவது மிக உயர்ந்த குடிமை விருதான பத்ம விபூசன் விருதினை இவருக்கு வழங்கி சிறப்பித்தது.